Семитски езици
Семитските езици са езиково семейство, което се говори от повече от 370 милиона души в по-голямата част от Близкия изток, Северна и Източна Африка. Те съставят североизточното подсемейство на афро-азиатските езици.

Най-широко разпространеният семитски език днес е арабският език (206 милиона говорещи). Семитските езици са сред езиците, които най-рано са имали писмена форма.

Терминът „семитски“ за тези езици идва от Шем, син на Ной.

Класификация 
 Източносемитски езици †
 Акадски език †
 Еблаитски език †
 Западносемитски езици
 Централносемитски езици
 Северозападни семитски езици
 Аморейски език †
 Угаритски език †
 Ханаански език †
 Древноеврейски език †
 Иврит (един от официалните езици в Израел)
 Етеокипърски език †
 Финикийски език †
 Моавитски език †
 Арамейски език (и асирийски език)
 Арабски език (класически и съвременни диалекти)
 Малтийски език
 Южносемитски езици
 Южноарабски (Източни южносемитски) езици
 Мехри
 Сокотрийски език
 Шехри
 Батхари
 Харсуси
 Хобйот
 Западни южносемитски езици
 Древни южноарабски езици †
 Минейски език †
 Сабейски език †
 Катабански език †
 Етиопски (етиосемитски) езици
 Геез †
 Амхарски език
 Тигре
 Тигриня

Исторически значими 
От семитските езици в исторически ракурс съществена роля при формирането и в живота на цивилизациите в района на плодородния полумесец играят:

 финикийския с пуническия и сирийския, използвани от западносемитската група във Финикия, Ханаан, Древна Сирия с Киликия и във финикийските колонии по средиземноморието във II—I хилядолетие преди Христа;
 на основата на аморейския език, средноасирийският и късновавилонският арамейски език са широко разпространени в Древна Сирия и Месопотамия през II и I хилядолетие преди Христа;
 арамейски, използван в Древна Сирия и Месопотамия от началото на I хилядолетие преди Христа, бил и по времето на Христос лингва франка между народите в Близкия изток;
 арабски;
 иврит;
 новоасирийски език;
 юдео-арабски език.

Вижте също 
 Прасемитски език

Библиография 
 Виктор Тодоров. Словоизменението в древните семитски езици. С., УИ „Св. Климент Охридски“, 2007.